โชว์มาตรการคุมโรค ASF ในหมู เยี่ยมยอดในอาเซียน ฟิลิปปินส์ขอดูงานนำไปประยุกต์ใช้ในประเทศ
นายสัตวแพทย์วัชรพล โชติยะปุตตะ ผู้อำนวยการกองความร่วมมือด้านการปศุสัตว์ระหว่างประเทศ เป็นผู้แทนฝ่ายแทนในการประชุมหารือกับคณะเจ้าหน้าที่ ทูตเกษตรของประเทศฟิลิปปินส์ประจำประเทศไทย พร้อมด้วยผู้แทนจากสำนักควบคุม ป้องกันและบำบัดโรคสัตว์ เพื่อหารือและแลกเปลี่ยนข้อคิดเห็นประสบการณ์เกี่ยวกับการป้องกันโรคอหิวาต์แอฟริกาในสุกร (ASF) ของประเทศไทย สืบเนื่องจากรายงานการระบาดของโรค ASF ในสุกรที่มีการระบาดทั่วโลกและในประเทศเพื่อนบ้านโดยรอบของประเทศไทย กรมปศุสัตว์ ประเทศไทยได้ดำเนินการมีมาตรการในการควบคุมป้องกันโรคอย่างเข้มงวดต่อเนื่อง ครอบคลุมทุกมิติ มีการบังคับใช้กฎหมาย การควบคุมการเคลื่อนย้ายสัตว์ การสร้างความรู้ความเข้าใจแก่เกษตรกรและผู้ที่เกี่ยวข้อง การยกระดับเป็นวาระแห่งชาติ ตลอดจนการสร้างเครือข่ายประสานงานบูรณาการร่วมมือทุกหน่วยงาน จนสามารถควบคุมป้องกันโรคได้อย่างดีเยี่ยมสามารถป้องกันโรคได้นานถึง 2 ปี และเมื่อมีรายงานพบโรคสามารถควบคุมโรคได้อย่างทันที จนผลสำเร็จปัจจุบันสถานการณ์โรคสงบ ไม่พบการรายงานการเกิดโรคแล้ว ในประเทศไทย ทางฟิลิปปินส์ได้สอบถามถึงนโยบายและแนวทางควบคุม ป้องกันและเฝ้าระวังโรค ASF ในประเทศไทย เพื่อนำไปเปรียบเทียบกับมาตรการในประเทศ เพื่อนำไปประยุกต์ใช้ในการป้องกันควบคุมโรคของฟิลิปปินส์ นอกจากนี้ ได้สอบถามถึงการทำวัคซีนป้องกันโรค ASF ซึ่งปัจจุบันประเทศไทยอยู่ระหว่างขั้นตอนการพัฒนาและศึกษาการผลิตวัคซีน เพื่อนำไปเป็นต้นแบบของภูมิภาคในอาเซียนต่อไปกรมปศุสัตว์ จะดำเนินการป้องกันและควบคุมโรคอย่างเข้มงวดต่อเนื่อง เป็นประเทศผู้นำในการควบคุมโรคในภูมิภาคอาเซียนและพร้อมยินดีร่วมมือกับประเทศต่างๆ เพื่อแลกเปลี่ยนความรู้และประสบการณ์ร่วมกัน และจะดำเนินการเพื่อขอคืนสถานะสภาพปลอดโรค ASF จากองค์การสุขภาพสัตว์โลกต่อไป